भारत की बुजुर्ग आबादी लगभग 10.5 करोड़ है। ऐसा अनुमान है कि 2030 में यह आबादी बढ़ कर 19.८० करोड़ और 2050 तक 30 करोड़ के आसपास पहुंच जाएगी। बुज़ुर्गों की यह बढ़ती आबादी, आर्थिक व सामाजिक सुरक्षा और चिकित्सा व स्वास्थ्य प्रबंधन के संदर्भ में एक बड़ी चुनौती है। बुजुर्गों की देखभाल में वित्तीय बाधाएँ अक्सर आड़े आती हैं। एक सामान्य परिवार अपने कुल खर्च का लगभग 13 फ़ीसदी स्वास्थ्य और चिकित्सा पर खर्च करता है। ऐसे में वृद्धों के स्वास्थ्य को लेकर कुछ नयी योजनाओं की आवश्यकता थी, जो इस बजट में नदारद हैं।